Mont-fort

:*Ta atros emplegos d'o toponimo *'Mont-fort** se veiga **Mont-fort (desambigación)** u **Monforte (desambigación)**.''


**Mont-fort** (en [[Idioma castellano|castellano]] ''Monforte de Moyuela'') ye un [[lista de municipios de Teruel|municipio]] y localidat [[Aragón|aragonesa]] situata en a [[muga]] norte d'a [[provincias d'Espanya|provincia]] de [[provincia de Teruel|Teruel]], en a [[Comarcas d'Aragón|comarca]] de [[Xiloca (comarca)|Xiloca]].

Tien una [[Población humana|población]] de 80 habitants (censo de [[2007]]) en una [[superficie]] de 47,77 [[km²]], con una [[densidat de población]] de 1,68 hab./km².

== Cheografía ==
Mont-fort se troba situato a o piet d'a [[sierra d'Orich]] ([[Sistema Iberico]]), a una [[altaria]] de 1.008 [[metro|m]] y en a marguin dreita d'o [[río Nogueta]] (u ''Santa María''), [[afluent]] d'o [[río Moyuela]], a o que debe o suyo apellito en castellano.

Ye situato a una [[distancia]] de 121 [[km]] de [[Teruel]], a [[Capital (politica)|capital]] d'a suya provincia.

=== Mugas ===
O [[termin municipal]] de Mont-fort muga con os municipios de [[Blesa]], [[Uesa]], [[Loscos]] y [[Plenas]].

== Historia ==
A [[carta de población]] de Mont-fort ye de l'anyo [[1157]]. Mont-fort yera situato orichinalment chunto a o [[castiello]], esplazando-se dimpués a o plan. Tenió, dende o prencipio d'a [[Reconquiesta]] una gran importancia estratechica: yera o punto de contacto entre a [[depresión d'Ebro]] y o [[Sistema Iberico]], en a [[Extremadura aragonesa]].

Mont-fort amanixe como una d'as mencions decumentals mas antigas d'a redolada, ya que se repobló en [[1157]], anyada en a que [[Remón Berenguer IV de Barcelona|Remón Berenguer IV]] lo prene y le da a [[Carta de población]], con os fueros de [[Zaragoza]] y fixando as mugas d'o lugar. Mientres un breu periodo de tiempo estió cabeza d'una ''[[Comunidat d'aldeyas]]'', ta integrar-se dimpués en a [[seixma de Trassierra]], una d'as cinco u seis en que se trestallaba a [[Comunidat de Daroca]].

En [[1877]] s'adhibió a o [[termin municipal]] montfortino a [[pardina]] d**Otón*, con a condición de que heba a pagar un [[censo]] a la [[Comanda de Mont Albán]] d'a [[Orden de Sant Chaime]].

== Toponimia ==
Seguntes diz a tradición popular en primeras se deciba *'Montefuerte** y por contracción d'o vocable cambió ta **Monfort**. O nombre podría tener un orichen a partir de nombre de persona (bi ha toponimos d'o tipo ''Mont-fort'' en [[Francia]] con orichen antroponimico).

''Monfort'' ye como se vei ya en a ''[[Carta de población]]'' de [[1157]]:


Tamién apareix como ''Monfort'', ''Montfort'', u bellas variants, en a [[Bula d'Hadrián IV]] (que ye una confirmación d'ilesias que fa o Papa [[Hadrián IV]] a o [[Archidiocesi de Zaragoza|bispe de Zaragoza]] en [[1159]]), en a lista de primicias de [[1279]]-[[1280]] y en o [[Fogache]] de [[Fogache de 1495|1495]]. En o "libro d'a manifestación d'o [[morabatín]] d'as aldeyas d'a ciudat de [[Daroca]]" ([[1373]]) s'escribe ''Moffort''.

O nombre se [[castellanización|castellanizó]] anyadendo una -e seguindo o modelo de ''Argent''-''Argente'', ''Cascant''-''Cascante'', y se convertió en **Monforte**. Dende [[1916]] ye conoixito oficialment ya como **Monforte de Moyuela**.

Bi ha microtoponimos en [[idioma aragonés]] u talment en [[idioma mozarabe|mozarabe]] como o ''[[río Nogueta]]'' (d'o [[latín]] ''NUCETUM'' como "[[Nocito]]"), tamién conoixiu como ''río Santa María''.

== Camín d'o Cit ==


A localidat ye incluyita en a [[Rota d'o Cit]], creyata en [[1999]] por diversas [[deputación provincial|deputacions provincials]] ta remerar os nueucientos anyos d'a muerte d'o [[Cit Campeador|Cit Campiador]], ya que ye Mont-fort un d'os lugars por a on que pasó iste personache. A prueba d'ello ye que apareixe en o propio [[Cantar d'o mío Cit]], libro en que se basa a rota:



== Demografía ==
<timeline>
ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:89
TimeAxis   = orientation:vertical
ScaleMajor = unit:year increment:18 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:84
  bar:2000 from:0 till:61
  bar:2002 from:0 till:81
  bar:2004 from:0 till:75
  bar:2006 from:0 till:81
  bar:2008 from:0 till:84
  bar:2010 from:0 till:69
  bar:2012 from:0 till:63
  bar:2014 from:0 till:63
  bar:2016 from:0 till:66
  bar:2018 from:0 till:65
  bar:2020 from:0 till:71
 
</timeline>


== Administración ==

=== Reparto de concellers ===



=== Alcaldes ===


== Molimentos ==
=== Molimentos relichiosos ===
*''Ilesia Parroquial de Nuestra Sinyora de l'Asumpción'' ([[sieglo XVI|sieglos XVI]] a o [[sieglo XVIII|XVIII]]). Edificata a espensas d'os vecins, dimpués de ser destruita l'antiga mientres as [[Guerras Carlistas]]; se remató a suya construcción en [[1847]], encara que en [[1849]] mancaba de fer a [[torre]].
*''Ermita d'a Virchen de Belén'' ([[sieglo XVIII]]), con precedents [[Arte gotico|goticos]].
*''Ermita d'a Virchen d'o Pilar''.
*''Ermita d'a Santa Sepoltura'' (''Santo Sepulcre'') ([[1791]]). Construcción de [[mampostería]], d'una [[Nau (arquitectura)|nau]] d'un [[Trampo (arquitectura)|trampo]] cubillata con vuelta vaída y lunetos. Actualment de propiedat privata.

=== Molimentos civils ===
*''[[Castiello de Mont-fort]]'' ([[sieglo XII]]). Situato en o tozal que manda o lugar, de gran valor estratechico ya que ye situato en a primera linia de sierras a o sud d'a [[depresión d'Ebro]]. D'a edificación orichinal, nomás se'n conservan os fundamentos de dos [[torraza]]s de [[mampostería]]. ''[[Bien d'Intrés Cultural]]''.
*''Restas d'o Entibo Romano'' ([[sieglo I]]), situatas en o estreito d'a [[Virchen d'o Pilar]], en o [[río Nogueta]].
*''A Fuent'' ([[1954]]), conchunto formato por a fuent, o lavador y a basa.

== Fiestas ==
***Sant Antón**, patrón d'as bestias ([[17 de chinero]]). [[foguera de Sant Antón|Foguera]]s y bendición d'animals.
***Sant Blas**, patrón de Mont-fort ([[3 de febrero]]). Procesión con a imachen d'o santo por as carreras d'o municipio, bendición de [[lamins]] y reparto de roscón bendecito.
***Romería a l'Ermita d'a Virchen d'o Pilar** (Tercer [[sabado]] de [[mayo]], encara que a suya calendata real ye o ''[[Lunes de Pentecostés]]''). Se celebra misa en ista ermita, situata amán d'os ''estreitos d'o río Santa María'', dimpués d'a cual o Concello ofreixe un "refresco popular". Gran parti d'os asistents realiza dimpués una chenta en o campo.
***Fiestas Mayors en Honor a l'Alabanza d'a Santa Cruz** (Meyatos d'[[agosto]], encara que en realidat ye o [[14 de setiembre]]). As tipicas fiestas de verano d'os lugars, con actos relichiosos, festivals de [[ixota]], chuegos tradicionals y ta os mas chicoz, concursos y verbenas.

== Ocio ==
***Birlas**, chuego tradicional (pareixito a os [[bolos]]) que practican hue lo día as mullers. Anyalment se fa un campionato local mientres as fiestas patronals.

== Asociación Socio-Cultural ==
Mont-fort tien una asociación socio-cultural dita **Montefuerte*', establita en [[1990]] y con seu en l'antiga *escuela de ninyas*. O nombre d'esta asociación proviene de l'antigo nombre d'o lugar y realiza tot tipo de actividaz culturals; dende excursions a chentas, cursos y chuegos ta os ninos, antimás d'a tipica participación en a Ofridura de Flors a la [[Virchen d'o Pilar]].

== Personalidaz naixidas de Mont-fort ==
* [[Francisco Azorín Izquierdo]] (Mont-fort, [[1885]] - †[[Mexico]], [[1975]]), [[arquitecto]] y [[politico]] socialista.

== Bibliografía ==
* "Monforte de Moyuela". Folleto informativo. (Ayuntamiento de Mont-fort, Deputación de Teruel, Gubierno d'Aragón; ¿[[2002]]?)

== Referencias ==


== Vinclos externos ==

*  [https://web.archive.org/web/20220411181815/https://www.monfortedemoyuela.es/ www.MonforteDeMoyuela.es], pachina web oficial.
*  [https://web.archive.org/web/20160304235318/http://monfortedemoyuela.com/ www.MonforteDeMoyuela.com].
*  [http://www.aragonesasi.com/aragones/teruel/monfortedemoyuela/index.php Mont-fort en *AragonEsAsi.com*].
*  [http://www.comarcaacomarca.com/poblacion/Monforte%20de%20Moyuela/localidad.asp Mont-fort en *ComarcaAComarca.com''].
*  Mon Fort en "Le nom de Montfort".